EkBass/fiwiki-20250220-pages-articles huggingface dataset:
Esa Liedes

Esa Eero Liedes (s. 22. maaliskuuta 1950) on aktiiviuransa päättänyt suomalainen kestävyysjuoksija. Hän edusti vuodesta 1986 lähtien 1986 lähtien Raahen Vesaa ja hänen valmentajanaan toimi Olavi Koskinen. Kalevan kisoista Liedes saavutti 10 000 metrin juoksusta kaksi pronssia vuosina 1983 ja 1985. Lisäksi hän voitti maratonilta kultaa vuonna 1984 sekä hopeaa vuonna 1983. Sisäratojen SM-kilpailuista Liedes voitti pronssia 5 000 metrin juoksussa vuonna 1982. Liedes on edustanut Suomea aikuisten arvokisoissa kaksi kertaa. Hän on ollut mukana maastojuoksun MM-kilpailuissa Portugalissa vuonna 1985 ja Sveitsissä vuonna 1986. Molemmilla kerroilla hän kilpaili 12 kilometrin matkalla, mutta ei saavuttanut menestystä. Virallisissa kilpailuissa Liedes ei ole esiintynyt vuoden 1988 jälkeen. == Lähteet == Luokka:Suomalaiset kestävyysjuoksijat Luokka:Suomalaiset maastojuoksijat Luokka:Vuonna 1950 syntyneet Luokka:Elävät henkilöt
Pauli Pentikäinen

Pauli Antero Pentikäinen (s. 25. heinäkuuta 1951 Muuruvesi) on aktiiviuransa päättänyt suomalainen kestävyysjuoksija. Hän edusti vuodesta 2001 lähtien Kuopion Rientoa. Aikuisten SM-kilpailuista Pentikäinen saavutti pronssia maratonilta vuonna 1985. Virallisissa kilpailuissa hän ei ole esiintynyt vuoden 2004 jälkeen. == Lähteet == Luokka:Suomalaiset kestävyysjuoksijat Luokka:Vuonna 1951 syntyneet Luokka:Elävät henkilöt
Norman Atlanticin tulipalo

thumb|Norman Atlantic oli aiemmin nimeltään Scintu. Kuva elokuulta 2013. M/S Norman Atlanticin tulipalo on Välimerellä 28. joulukuuta 2014 sattunut laivaonnettomuus. Laivan autokannella syttynyt palo levisi nopeasti ja aiheutti pitkään kestäneen hätätilanteen laivaan jääneille sadoille ihmisille. Turmassa kuoli kymmenen ihmistä ja ainakin kahdeksan vammautui. Lisäksi luultavasti kymmeniä oli kateissa. Laivalta pelastuneiden mukaan laivalla vallitsi sekasorto ja pakokauhu, ja miehistö järjesti pelastautumisen liian hitaasti ja puutteellisesti. Kova tuuli ja muutenkin huono sää haittasivat ratkaisevasti pelastustöitä. == Laiva == Aiemmin Scintu-niminen ROPAX- autolautta oli rakennettu Italiassa. Vuonna 2014 laiva kastettiin Norman Atlanticiksi, kun se siirtyi kreikkalaisen ANEK Linesin omistukseen. Noin viikkoa ennen onnettomuutta laivassa tehtiin turvatarkastus, jonka mukaan sen palo- ja muussakin turvallisuudessa oli puutteita, mutta laivaa ei silti julistettu liikennöintikelvottomaksi. == Onnettomuus == Laiva oli sunnuntain vastaisena yönä matkalla Kreikan Patraksesta kohti Italian Anconaa. Onnettomuus tapahtui, kun laiva purjehti Otrantonsalmessa Korfun pohjoispuolella. Palo syttyi noin kello 6.00 autokannella ja levisi nopeasti. Kapteeni käski matkustajia jättämään laivan. Pelastusveneet eivät toimineet eikä miehistö ohjannut laivan evakuointia, mikä johti pakokauhuun ja sekasortoon. Eräs miesryhmä löi naisia ja lapsia päästäkseen pelastushelikoptereihinItalian turmalaivalta pelastunut: "Se oli rumaa, kannella miehet löivät naisia" . Vain pieni osa matkustajista pääsi pelastuslautoille, ja osa joutui veden varaan. Noin sata pääsi pelastusveneisiin. Pelastustyöt jatkuvat koko yön 28.–29. joulukuuta. Laivassa oli alkuaan yli 500 ihmistä, ja vielä 29.12. aamulla kuuden aikoihin illalla satoja ihmisiä oli hengenvaarassa kylmän ja savun armoilla sekä tulen uhkaamina. Helikopterit evakuoivat ihmisiä noin kello 16.00 alkaen. Hätäpuhelussa kerrottiin jopa kenkien sulavan kannen alla riehuvan tulipalon kuumuudessa. Tulipalo saatiin jo sunnuntaina hallintaan ja sammumaan maanantai-aamulla. Loputkin matkustajat evakuoitiin maanantaina, ja kapteeni poistui laivasta kello 15.50. == Seurauksia == Ensin ItaliaItalia aloittaa rikostutkinnan laivapalosta ja sitten myös Kreikka päätti käynnistää rikostutkinnan kapteenia ja varustamoa vastaan siitä, johtuiko onnettomuus laivan turvamääräysten rikkomisestaKreikka aloittaa laivaturman tutkinnan Turmalaivan uhreja yhä kateissa? – Kapteenia ja varustamoa epäillään kuolemantuottamuksista. Laivan kapteenia Argilio Giacomazzia ylistettiin italialaismediassa, koska hän jätti laivan viimeisenä.Välimeren turmalautan kapteenista tuli sankari – lähti laivasta viimeisenä == Lähteet == Luokka:Laivapalot Luokka:Vuoden 2014 onnettomuudet
Ari Laitinen

Ari Juhani Laitinen (s. 26. tammikuuta 1962 Kotka) on aktiiviuransa päättänyt suomalainen korkeushyppääjä. Hän edusti vuodesta 1978 lähtien Karhulan Urheilijoita sekä veteraanisarjoissa urheillessaan vuodesta 2008 lähtien Kunto-Pirkkoja ja hänen valmentajanaan toimi Antero Aarnio. Kalevan kisoista Laitinen saavutti korkeushypyssä jaetun pronssin vuonna 1985. Yleisten sarjojen kilpailuihin hän osallistui viimeksi vuonna 1999 ja veteraanisarjojen kilpailuihin vuonna 2010. == Lähteet == Luokka:Suomalaiset korkeushyppääjät Luokka:Vuonna 1962 syntyneet Luokka:Elävät henkilöt
Qayamat Se Qayamat Tak

Qayamat Se Qayamat Tak (suomeksi ”Tuhosta tuhoon”) on vuonna 1988 ensi-iltansa saanut intialainen romanttinen draamaelokuva, jonka tuotti ja kirjoitti Nasir Hussain ja ohjasi hänen poikansa Mansoor Khan. Päärooleja näyttelivät Hussainin veljenpoika Aamir Khan ja entinen missi Juhi Chawla ensimmäisissä suurissa rooleissaan. Elokuva oli suuri menestys ja läpimurto sen tähtiparille. Qayamat Se Qayamat Tak voitti parhaan populaarielokuvan National Film Awards -palkinnon ja seitsemän Filmfare Awards -palkintoa. == Juoni == Nuori mies Raj (Aamir Khan) ja nuori nainen Rashmi (Juhi Chawla) rakastuvat syvästi toisiinsa huolimatta siitä, että heidän isänsä ovat vanhoja vihollisia. Nuori pari on sitoutunut toisiinsa ja he uhmaavat isiään, jotka ovat ennemmin valmiita tappamaan kuin hyväksymään lastensa valinnan. == Näyttelijät == == Soundtrack == == Palkinnot == * National Film Awards ** Paras populaarielokuva – Nasir Hussain * Filmfare Awards ** Paras elokuva – Nasir Hussain ** Paras ohjaus – Mansoor Khan ** Paras miestulokas – Aamir Khan ** Paras naistulokas – Juhi Chawla ** Paras musiikki – Anand-Milind ** Paras mieslaulaja – Udit Narayan (”Papa Kehte Hain”) ** Paras kuvaus – Kiran Deohans == Lähteet == == Aiheesta muualla == * * Luokka:Vuoden 1988 intialaiset elokuvat Luokka:Intialaiset romanttiset draamaelokuvat Luokka:Intialaiset elokuvamusikaalit Luokka:Hindinkieliset elokuvat
Mummomafia

Mummomafia on MTV3-kanavalla 8. tammikuuta 2015 alkanut tositelevisiosarja. Ohjelmassa kolme ”mummoa” ratkovat nuorten aikuisten, perheiden, sinkkujen sekä pariskuntien ongelmia. Ongelmia ratkovat Kristiina Halkola, Raili Hulkkonen ja Eva-Riitta Siitonen. == Katsojaluvut == Jakso Esityspäivä Ongelma Katsojaluvut 1 8. tammikuuta 2015 Yksinhuoltajaäidin auttaminen kodin ylläpidossa 622 000 2 15. tammikuuta 2015 Homomiehen auttaminen itsensä löytämisessä 415 000 3 22. tammikuuta 2015 Mies ei osallistu pariskunnan häiden järjestämiseen 372 000 4 29. tammikuuta 2015 Playboy-lehteen pääsystä haaveilevan 21-vuotiaan Elenan auttaminen 454 000 5 5. helmikuuta 2015 Yksinhuoltajaäidin kahden lapsen saaminen kuriin 342 000 6 12. helmikuuta 2015 Pikavippikierteeseen ajautuneen miehen auttaminen talousvaikeuksissa 333 000 7 19. helmikuuta 2015 Nuoren pariskunnan lapsen kasvatukseen liittyvien erimielisyyksien selvittäminen 309 000 8 26. helmikuuta 2015 34-vuotiaalle työttömälle naiselle elämänhallinnan opettaminen 276 000 9 5. maaliskuuta 2015 Taloudellisista ongelmista kärsineen perheen auttaminen 292 000 10 12. maaliskuuta 2015 Yhdessä asuvien siskosten keskinäisten riitojen selvittäminen 260 000 == Lähteet == Luokka:2010-luvun suomalaiset tositelevisiosarjat
Tammer Brands

Tammer Brands Oy, aiemmalta nimeltään Tammer-Tukku Oyhttps://www.tamperelainen.fi/artikkeli/755541-tammer-tukku-vaihtoi-nimea- toimitusjohtaja-selittaa-sana-brands-nimessa-on, on vuonna 1954 perustettu suomalainen tukkuliike, joka tuo maahan ja jakelee sisustus-, talous-, puutarha- ja lahjatavaroita halpamyymäläketjuille, kaupan keskusliikkeille ja yksittäisille tavarataloille. Tammer-Tukun perusti 1954 Aulis Mäenpää, ja yrityksen johdossa on nykyisin omistajaperheen kolmas sukupolvi.Liikeideana tarjota tuottavaa lisämyyntiä – jo yli viisi vuosikymmentä, Tammer-Tukku Oy, viitattu 28.12.2014. Tammer-Tukku vaihtoi nimensä Tammer Brandsiksi maaliskuussa 2019. Yritys toimi 1990-luvulle saakka Tampereella, mutta rakensi sitten uuden 20 000 neliömetrin keskusvaraston Hämeenlinnaan.Case Tammertukku, Finn-ID Oy, viitattu 28.12.2014. Tampereen Nekalassa yrityksellä on 7 000 neliömetrin tuote-esittelytila, tuotesuunnitteluosasto ja omat valokuvausstudiot.Tammer-Tukku Oy:n esittelyvideo, YouTube 15.2.2014, viitattu 28.12.2014. Tammer-Tukku harjoitti vuosikymmeniä myös vähittäiskauppaa kuluttajille Kantolan Löytöliiterissä joka lopetettiin vuonna 2007 ja Nekalan Löytöliiterissä, joka viime vuosinaan käytti nimeä Tammer Brands Outlet. Myymälässä aloitettiin loppuunmyynti lokakuussa 2021 ja se suljettiin vuodenvaihteen 2022 tienoilla. Tammerilla on jäljellä enää tehtaanmyymälä kauppakeskus Jumbossa. ==Lähteet== ==Kirjallisuutta== * Wessman, Erkki: Eivät kauppiaan päivät kirjassa ole : kertomus Aulis Mäenpään elämästä. Tammer-Tukku 1998. * Wessman, Erkki: Tukkukaupan töissä : ihmisten ääniä Tammer-Tukun viideltä ensimmäiseltä vuosikymmeneltä : Tammer-Tukku Oy vuodesta 1954. Tammer-Tukku 2004. Luokka:Suomalaiset tukkukaupat Luokka:Tamperelaiset yritykset Luokka:Suomalaiset vähittäiskaupan yritykset
Garry Trudeau

Garretson Beekman (Garry) Trudeau (s. 21. heinäkuuta 1948 New York)Garry Trudeau Encyclopædia Britannica Online Academic Edition. Viitattu 28.12.2014. on yhdysvaltalainen sarjakuvantekijä. Hänet tunnetaan parhaiten satiirisesta ja poliittisesti kantaa ottavasta strippisarjakuvastaan Doonesbury, jota hän on piirtänyt vuodesta 1968. Trudeau syntyi varakkaaseen perheeseen ja opiskeli taideaineita Yalen yliopistossa, josta hän valmistui maisteriksi vuonna 1970. Hän piirsi opiskelijalehti Yale Daily Newsissä ilmestynyttä Bull Tales -nimistä sarjakuvaa, josta tuli Doonesburyn varhainen muoto. Trudeaun esikuvia olivat sarjakuvapiirtäjät Jules Feiffer ja Walt Kelly, jotka tunnettiin myös poliittisesta kannanotostaan liberaalien näkemysten puolesta. Bull Tales saavutti opiskelijapiireissä kulttimaineen, joten vuonna 1970 Universal Press Syndicate otti sen levitykseensä ja se alkoi ilmestyä valtakunnallisesti nimellä Doonesbury. Sarjasta tuli suosittu ja kriitikkojen kehuma. Trudeau sai vuonna 1975 Pulitzer-palkinnon pilapiirtäjien sarjassa, ensimmäisenä sarjakuvapiirtäjänä.Doonesbury Encyclopædia Britannica Online Academic Edition. Viitattu 28.12.2014. Trudeau piti 1980-luvun alussa kaksi vuotta kestäneen tauon eli niin sanotun sapattivapaan Doonesburyn piirtämisestä, minä aikana hän työsti muun muassa sarjaansa pohjautunutta Broadway-musikaalia. Palattuaan piirtämään Doonesburya vuonna 1984 hän muutti tyyliään, siirsi sarjansa hahmot opiskelijamaailmasta työ- ja perhe-elämään, ja antoi heidän tästä alkaen vanheta luonnollisesti ajan kuluessa. Trudeau käsikirjoitti vuonna 1977 Doonesburyyn perustuneen lyhytanimaation A Doonesbury Special, joka voitti Cannesin elokuvajuhlilla tuomariston palkinnon ja sai Oscar- ehdokkuuden parhaan lyhytanimaation sarjassa. Hän on käsikirjoittanut myös Robert Altmanin ohjaamat poliittiset dokumenttiparodiat Tanner ’88 (minisarja, 1988) ja Tanner on Tanner (elokuva, 2004). Vuosina 2013–2014 Trudeau on käsikirjoittanut Amazon.com-internetsivulla julkaistavaa Alpha House -nimistä poliittiseen satiiriin keskittyvää televisiosarjaa, ja on keskeyttänyt sen vuoksi Doonesburyn piirtämisen kahdesti. Doonesbury on tällä hetkellä edelleen tauolla. ==Lähteet== Luokka:Yhdysvaltalaiset sarjakuvantekijät Luokka:Pilapiirtämisen Pulitzer-palkinnon saaneet Luokka:Vuonna 1948 syntyneet Luokka:Elävät henkilöt
Sädekilli

Sädekilli (Cyprinodon radiosus) on hammaskillien (Cyprinodontidae) heimoon kuuluva kalalaji. Sitä esiintyy vain Owens Valleyssä läntisessä Kaliforniassa lähellä Kuolemanlaaksoa. Näitä Yhdysvaltain lounaisia aavikkoalueita on peittänyt aikanaan suuret järvet. Nykyään järvistä on jäljellä enää vain rippeitä. Niissä elää Cyprinodon-sukuun kuuluvia reliktikaloja. Sädekillin lisäksi näitä lajeja ovat Paholaiskilli (Cyprinodon diabolis) ja Nevadankilli (Cyprinodon nevadensis). == Lähteet == Luokka:Hammaskarppikalat Luokka:Uhanalaiset kalat
Pyhän Yrjön kirkko (Eastergate)

Pyhän Yrjön kirkko (St George’s Church) on anglikaaninen kirkkorakennus Eastergaten kylässä West Sussexissa, Englannissa. Nimeä Eastergate kylästä ja seurakunnasta alettiin käyttää 1400-luvulla. Kirkko kuuluu Grade II* -rakennussuojeluluokkaan. == Historia == thumb|Kuvan sakasti rakennettiin 1920-luvulla. Paikalla oli kirkko ainakin vuonna 1086. Kirkon kuoriosa on peräisin 1000- ja 1100-lukujen vaihteesta. English Heritage listasi kirkon Grade II* -luokkaan 5. kesäkuuta 1958. == Lähteet == Luokka:Kivikirkot Luokka:West Sussexin kirkot Luokka:Grade II* -luokan rakennukset Englannissa
Gustave (krokotiili)

Gustave on niilinkrokotiili Burundissa. Se on tullut tunnetuksi tarinoista, joiden kautta sitä pidetään pahamaineisena ihmissyöjänä. Se on liitetty tarinoissa satoihin kuolemiin, joskin on pidetty epätodennäköisenä, että kaikissa tapauksissa olisi kyse vain yhdestä samasta krokotiilista. Joidenkin varmentamattomien arvioiden mukaan se on 6 metriä pitkä ja lähes tonnin painoinen, mikä tekee siitä myös erityisen kookkaan. == Piirteet == Gustave on niilinkrokotiili. Se on esiintynyt Tanganjikajärven kaakkoisosien rantojen ja Ruzizijoen suistolla järven pohjoisosassa Burundissa. Tunnetuksi se on tullut maineestaan erityisen pahana ihmissyöjänä. Tilastoista sen tiedetään tehneen hyökkäyksiä ihmisten kimppuun ainakin vuodesta 1987 alkaen. Tarinoissa se on liitetty useiden satojen ihmisten surmiin. On kuitenkin pidetty epätodennäköisenä, että kaikissa niissä olisi kyse yhdestä ja samasta krokotiilista. Tarinankerrontaan on saattanut osaltaan vaikuttaa alueen pitkään jatkuneet veriset levottomuudet, kuten Burundin sisällissota. Useimmissa hyökkäyksiin liittyneissä silminnäkijätarinoissa esiintyy joka tapauksessa sama erityisen suuri krokotiili, jonka tunnistaminen on mahdollista myös sen päässä olevasta arvesta. Gustaven tarinaa alkoi tutkia itseoppinut luonnontutkija Patrice Faye. Gustavesta ja Fayesta maaliskuussa 2005 julkaistun National Geographic -lehden jutun aikoihin Faye arvioi Gustaven olevan 60-vuotias, 20 jalkaa pitkä (n. 6 metriä) ja melkein tonnin painoinen. Niilinkrokotiilit elävät yleensä luonnossa keskimäärin vain 45-vuotiaiksi. Myös kokonsa puolesta Fayen arvio tekee siitä erityisen suuren tavallisiin krokotiileihin verrattuna. Arvion oikeellisuus on kuitenkin koulutettujen tutkijoiden mukaan sinänsä mahdollinen. Suurin tunnettu varmuudella mitattu krokotiili oli vankeudessa Filippiineillä elänyt suistokrokotiili Lolong, jolla oli pituutta 6,17 metriä. Fayen mukaan Gustaven päässä oleva arpi on peräisin ampumahaavasta. Sittemmin hän johti epäonnistuneita yrityksiä saada Gustave kiinni. Tarkoituksena oli merkitä Gustave jäljityslaitteella, jonka tietoja paikalliset voisivat käyttää sen välttelemiseksi. == Lähteet == Luokka:Kuuluisat eläimet Luokka:Krokotiilit
Ozarkvuoret

Ozarkvuoret tai Ozarkylänkö on vuoristo- ja ylänköalue Yhdysvaltojen Missourin osavaltion eteläosissa ja Arkansas’n osavaltion pohjois- ja luoteisosissa. Alue ulottuu myös koilliseen Oklahomaan ja aivan kaakkoisimpaan Kansasiin. Illinois’n osavaltion Shawneevuoria kutsutaan usein ”Illinois’n Ozarkvuoriksi”, mutta niitä ei pidetä varsinaiseen Ozarkvuoristoon kuuluvina. Ozarkvuoret muodostavat laajimman vuoristoalueen Appalakkien ja Kalliovuorten välillä. Yhdessä Ouachitavuorten kanssa Ozarkvuoria kutsutaan usein yhteisnimellä U.S. Interior Highlands. Ozark-sanan uskotaan tulevan ranskan kielen ilmauksesta aux arcs, joka olisi lyhennelmä sanonnasta aux Arkansas tai viittaus Arkansas-joen mutkiin (arcs). ==Alueen osat== Ozark-vuoret jakaantuvat näihin osa-alueisiin: * Bostonvuoret ja Cooksonvuoret Pohjois- Arkansas’ssa ja itäisessä Oklahomassa; * Springfieldin ylänkö Lounais- Missourissa, Koillis-Oklahomassa ja Luoteis-Arkansas’ssa; * White River -joen vuoristo Missourin ja Arkansas’n alueilla; * Courtois Hills Kaakkois- Missourissa; * Osage-Gasconade-vuoret Ozarksjärven ympärillä, ja * Saint Francois -vuoret. Springfieldin ylängöllä esiintyy karstimaalle tyypillisiä piirteitä, kuten lähteitä, luolia ja doliineja. Ozarkvuoriston korkeimmat huiput ovat etelässä Bostonvuorten alueella. Springfieldin ja Salemin ylängöillä maasto on pehmeän kumpuilevaa ja Saint Francois -vuorilla taas rosoisempaa. Vuonna 1908 presidentti Theodore Roosevelt julisti osan vuoristosta Ozark National Forest -kansallispuistoksi, jota on sittemmin laajennettu useaan otteeseen. Vuonna 1972 alueella kulkeva Buffalojoki julistettiin liittovaltion ensimmäiseksi kansallisjoeksi (national river), ja nykyisin sen alueella vierailee vuosittain noin 800 000 retkeilijää. Vuoriston suurimmat järvet ovat tulvasuojelua varten tehtyjä patoaltaita. Lake of the Ozarks muodostettiin 1931, Pomme de Terre Lake 1961 ja Truman Lake 1979. Koillis-Oklahoman Grand Lake o' the Cherokees luotiin vuonna 1940, Stockton Lake vuonna 1969. Patojen tehtävänä on tulvasuojelun ohella toimia vesivoimaloiden sijaintipaikkoina. Ozark-vuoriston alueelta on louhittu paljon lyijyä, sinkkiä, rautaa ja baryyttiä niin, että monet esiintymät ovat ehtyneet. Alueen tärkeimpiä elinkeinoja ovat liha- ja siipikarjankasvatus, maidontuotanto ja metsänkorjuu. Menneinä vuosisatoina alueella oli satoja vesivoimalla toimivia sahalaitoksia. Alueella viljellään myös viiniä. ==Kirjallisuutta== * Rafferty, Milton D. The Ozarks: Land and Life. 2. painos, University of Arkansas Press, 2001. * Rossiter, Phyllis. A Living History of the Ozarks. Gretna, La.: Pelican, 1992. ==Aiheesta muualla== Luokka:Yhdysvaltain vuoristot
MyAnna Buring

MyAnna Buring (oik. Anna Margaretha My Rantapää; s. 22. syyskuuta 1979 Sundsvall, Ruotsi) on ruotsalainen näyttelijä. Hän muutti Isoon-Britanniaan 16-vuotiaana. Yläasteen Buring kävi Masqatissa, Omanissa amerikanenglantilaisessa akatemiassa. Sen jälkeen hän opiskeli draamaa London Academy of Music and Dramatic Art -koulussa Lontoossa ja valmistui vuonna 2004. Buring tunnetaan erityisesti rooleistaan kauhuelokuvissa. MyAnna Buring teki elokuvadebyyttinsä kauhuelokuvassa The Descent – loukussa vuonna 2005. Hän näytteli myös vampyyri Tanyaa elokuvan Twilight – Aamunkoi (2011) molemmissa osissa. Lisäksi Buring tunnetaan rooleistaan lukuisissa tv- sarjoissa, kuten Doctor Who, Downton Abbey ja Midsomerin murhat. Muita elokuvia, joissa Buring on esiintynyt, ovat mm. Doomsday (2008), Lesbovampyyrien tappajat (2009), Kill List (2011) ja Neiti Marple: Lomahotellin murhat (2013). ==Aiheesta muualla== * Luokka:Ruotsalaiset näyttelijät Luokka:Vuonna 1979 syntyneet Luokka:Elävät henkilöt
Chaos Communication Congress

thumb|right|CCC vuonna 2013 ("30С3"). Chaos Communication Congress (CCC) on kansainvälisen hakkeriyhteisön vuosittainen kokoontuminen, jonka järjestää saksalainen Chaos Computer Club. Tapahtuma koostuu teknisiin ja poliittisiin aiheisiin pureutuvista luennoista ja työpajoista. CCC on järjestetty vuosittain joko Berliinissä tai Hampurissa vuodesta 1984. == Aiheesta muualla == * https://events.ccc.de/congress/ Luokka:Tietotekniikka-alan tapahtumat Luokka:Saksan tapahtumat
French Montana

Karim Kharbouch (s. 9. marraskuuta 1984, Rabat, Marokko)Hollywood Life – French Montana , artistinimeltään French Montana, on yhdysvaltalainen marokkolaissyntyinen rap-artisti. Hän on tehnyt yhteistyötä muun muassa Rick Rossin kanssa French Montanan debyyttialbumi Excuse My French julkaistiin toukokuussa 2013, ja se kohosi neljänneksi Billboard 200 -listalla. Toinen studioalbumi Mac & Cheese oli tarkoitus julkaista joulukuussa 2014, mutta julkaisupäivää siirrettiin vuoteen 2015. Lopulta albumin julkaisu tapahtui sekaannusten jälkeen vuonna 2016, kun tavarataloketju Target laittoi MC4-nimellä julkaistavaksi tarkoitetun CD:n myyntiin etuajassa ja se vuodettiin nettiin.French Montana's "MC4" Album Leaks After Target Stocks It 2 Months Early Hiphopdx.com 20.8.2016 Tämän jälkeen Montana itse julkaisi samat kappaleet mixtapena. Vierailevina artisteina MC4:llä esiintyvät muiden muassa Kanye West, Jeezy, Nas ja Chinx.French Montana – MC4 Hotnewhiphop.com 5.11.2016 Tammikuussa 2015 julkaistulla Poison -musiikkivideolla nähdään suomalainen malli Sofia Ruusila-Nousiainen.French Montana – Poison The Message. 2.2.2015. French Montana on seurustellut Khloé Kardashianin kanssa.French Montana Dishes on Khloe Kardashian Split: ”She’s My Baby Forever” Us Weekly 30.10.2014 ==Lähteet== ==Aiheesta muualla== *Virallinen sivusto Luokka:Yhdysvaltalaiset hip hop -artistit Luokka:Marokkolaiset muusikot Luokka:Vuonna 1984 syntyneet Luokka:Elävät henkilöt
Chinx Drugz

Chinx Drugz (oik. Lionel Pickens, 3. joulukuuta 1983Chinx Drugz Hotnewhiphop.com – 17. toukokuuta 2015 New York) oli yhdysvaltalainen rap- artisti. Hän kuului French Montanan Coke Boys -taustaryhmään ja levy-yhtiöön. Chinx julkaisi studioalbumin Welcome To JFK vuonna 2014 ja EP:n I’ll Take It From Here vuonna 2013. ==Lähteet== ==Aiheesta muualla== *Chinx – Bodies Vimeo.com Luokka:Yhdysvaltalaiset hip hop -artistit Luokka:Yhdysvaltalaiset henkirikosten uhrit Luokka:Vuonna 1983 syntyneet Luokka:Vuonna 2015 kuolleet
Lil Durk

Durk Banks (s. 19. lokakuuta 1992)Lil Durk iTunes , artistinimeltään Lil Durk, on yhdysvaltalainen rap-artisti. Hänen mixtapejä julkaisee Def Jam sekä French Montanan Coke Boys -levy-yhtiö. ==Lähteet== Luokka:Yhdysvaltalaiset hip hop -artistit Luokka:Vuonna 1992 syntyneet Luokka:Elävät henkilöt
Carach Angren

Carach Angren on alankomaalainen sinfonista black metalia soittava yhtye. Carach Angren on julkaissut urallaan kuusi studioalbumia, yhden EP:n ja demon. Yhtyeen vuonna 2020 julkaistu albumi Franckensteina Strataemontanus debytoi Suomen virallisen albumilistan ykkösenä julkaisun jälkeisellä viikolla.http://www.ifpi.fi/lista/artistit/carach+angren/franckensteina+strataemontanus/ == Jäsenet == === Nykyiset jäsenet === * Dennis "Seregor" Droomers: kitara, laulu * Clemens "Ardek" Wijers: koskettimet, taustalaulu === Entiset jäsenet === * Ivo "Namtar" Wijers: rummut, lyömäsoittimet == Diskografia == === Studioalbumit === * * * * * * === EP-levyt === * Ethereal Veiled Existence (2005) === Videot === * "The Sighting Is a Portent of Doom" (2010) * "The Funerary Dirge of a Violinist" (2012) * "When Crows Tick on Windows" (2016) * "Charles Francis Coghlan" (2017) == Kuvia == Tiedosto:Seregor (Carach Angren) playing guitar.jpg|Dennis "Seregor" Droomers Tiedosto:Carach Angren Evreux 210209 08.jpg|Clemens "Ardek" Wijers Tiedosto:Carach Angren Evreux 210209 07.jpg|Ivo "Namtar" Wijers ==Lähteet== == Aiheesta muualla == * Luokka:Alankomaalaiset black metal -yhtyeet
Jännevirran silta

Jännevirran silta on Kuopion ja Siilinjärven rajalla oleva valtatie 9:n silta, joka ylittää Saimaan syväväylän Jännevirran kylän kohdalla. Salmeen valmistui ensimmäinen silta vuonna 1951. Se oli alun perin seitsenaukkoinen ja yhdessä aukossa oli Suomen ensimmäinen teräksinen langerpalkkisilta. Sillassa oli myös kääntösiltaosa. Vanha silta tuli 2000-luvulla käyttöikänsä päähän ja se oli liian kapea. Huhtikuun 2015 lopussa sillan langerpalkkiosuudessa havaittiin vaurio, jonka johdosta sillan käyttöön tuli rajoituksia. Se korvattiin uudella kiinteällä sillalla, jonka rakentaminen alkoi vuoden 2016 aikana ja se valmistui syyskuussa 2018. == Uusi silta == Vanhan sillan eteläpuolelle rakennettiin uusi kiinteä teräsbetonirakenteinen silta, jonka alituskorjaus on 24,5 metriä.Yleissuunnitelman tarkastaminen, 2014, s. 3. Hankkeeseen sisältyi myös noin 2,5 kilometriä uutta tielinjausta.Yleissuunnitelman tarkastaminen, 2014, s. 4. Liikennevirasto hyväksyi uuden sillan yleissuunnitelman helmikuussa 2015. Uuden sillan vaatiman tiesuunnitelman oli tarkoitus olla valmis marraskuussa 2015 ja siltasuunnitelman elokuussa 2016. Sillan rakentaminen alkoi syksyllä 2016. Tie- ja siltahankkeen kokonaiskustannuksiksi oli arvioitu noin 46 miljoonaa euroa, josta sillan osuus oli noin 75 prosenttia. Hanke toteutui kuitenkin 31 miljoonan euron rahoituksella. Sillan rahoituksesta päätti vuonna 2015 työnsä aloittanut uusi eduskunta. Uudesta sillasta tuli Suomen kuudenneksi pisin silta 577 metrin pituudellaan. Uusi silta avattiin liikenteelle 20.9.2018, ja vanhan sillan purku aloitettiin pian sen jälkeen. == Lähteet == * === Viitteet === ==Aiheesta muualla== *Rakennustaito: Jännevirran silta kohoaa korkeuksiin Luokka:Langerpalkkisillat Luokka:Siilinjärven rakennukset ja rakennelmat Luokka:Kuopion liikenne Luokka:Kuopion rakennukset ja rakennelmat Luokka:Suomen tieliikennesillat
Kilterin koulu

Kilterin koulu on Vantaan Myyrmäessä sijaitseva noin 580 oppilaan ja 60 opettajan yläkoulu (luokka-asteet 7–9). Kaikilla luokka-asteilla on ruotsin kielikylpyluokat ja noin kymmenen oppilaan pienluokkia. Koulu on varsin monikulttuurinen, sillä koulussa puhutaan äidinkielenään yli 20 kieltä. Keskellä Myyrmäkeä sijaitsevan koulun oma piha-alue on vaatimaton. Kilterin koulun naapurustossa sijaitsevat muun muassa Kilterin päiväkoti (Iskostie 8 G), ikääntyneiden hoivakoti Myyrinkoti (Ruukkukuja 5), Paalutori, Myyrmäen monttu, kauppakeskukset Myyrmanni ja Isomyyri sekä Myyrmäkitalo (Myyrmäen kirjasto ja Vantaan taidemuseo Artsi) ja Myyrmäen rautatieasema. Koulu on suojeltu asemakaavassa. == Nykyisin == Kilterin koululla on myös sivutoimipiste Sanomala, joka sijaitsee Vantaankosken juna-aseman vieressä (Sanomatie 1). Sanomalassa opiskelee noin 160 oppilasta ja opettajia sekä muita henkilökuntaankuuluvia on noin 20, joista osa opettavat myös pääkoululla. ==Historia== Kilterin koulua edeltäneen Myyrmäen keskikoulun perustamisesitys tehtiin vuoden 1975 alussa. Opetus päätettiin aloittaa kahden ykkösluokan kouluna aluksi Myyrmäen urheilutalon kerhohuoneissa (väliaikaistiloissa) jo 1. elokuuta 1975. Syksyllä 1976 koululla oli neljä ensimmäistä luokkaa ja koulutiloiksi saatiin toinen Myyrmäen kansakoulun viipalekouluista (parakista) Virtatieltä. Kohta lisätilaksi saatiin koko viipalekoulu, mutta opetusta jouduttiin antamaan myös Myyrmäen ja Myllymäen kouluissa. Peruskoulu-uudistuksen yhteydessä 1977 Myyrmäen keskikoulu vaihtoi nimensä eteläisen Myyrmäen yläasteeksi eli Kilterin kouluksi. Oman koulurakennuksen saaminen lykkääntyi muun muassa monien asemakaavavalitusten seurauksena. Kaava valmistui vasta 1984. Alkujaan 360 oppilaalle mitoitetun koulurakennuksen suunnitteli Arkkitehtitoimisto Perko & Rautamäki. Koulun päärakennusmateriaalina olivat kahitiiliharkot. Koulun pääsisäänkäynnin puoleisia seinäpintoja koristaa Jukka Mäen tiilireliefityö Pyramidien arvoitus. Se oli kokeilu arkkitehdin ja kuvataiteilijan yhteistyöstä ympäristötaiteen tekemiseksi. Koulu nousi harjakorkeuteen elokuussa 1987 ja valmistui vuonna 1988. Tiloihin siirtyi myös Silvolan erityiskoulu. ==Lähteet== == Aiheesta muualla == * Kilterin koulun aiemmat verkkosivut Luokka:Vantaan peruskoulut Luokka:Myyrmäki Luokka:Vantaan suojellut rakennukset
Hämeenkylän lukio

Hämeenkylän lukio oli Länsi-Vantaalla sijainnut oppilaitos, joka toimi Hämeenkylän koulun kanssa samassa rakennuksessa. Hämeenkylän lukio päätettiin yhdistää Myyrmäessä sijaitsevaan Vaskivuoren lukioon vuonna 2006, jolloin Myyrmäen yläaste siirrettiin Hämeenkylän kouluun.Myyrmäen koulu lakkautetaan - Hämeenkylään suuryläaste? . == Lähteet == === Viitteet === Luokka:Vantaan lukiot Luokka:Varisto (Vantaa)
Indonesia AirAsia

Indonesia AirAsia on indonesialainen halpalentoyhtiö. Se on malesialaisen AirAsia-lentoyhtiön yhteistyökumppani Indonesiassa. AirAsia omistaa yhtiöstä 49 prosentin osuuden, koska Indonesian laki estää ulkomaalaisen enemmistöomistuksen kotimaan liikennettä harjoittavissa lentoyhtiöissä. Indonesia AirAsian laivasto koostuu yksinomaan Airbus A320 -sarjan lentokoneista. == Historia == Lentoyhtiön perusti Abdurrahman Wahid vuonna 1999, jolloin nimenä oli Awair tai Air Wagon International. Yhtiö aloitti lentoliikenteen 22. kesäkuuta 2000, käyttäen Airbus A300- ja 310-sarjan koneita. Maaliskuussa 2002 yhtiön kaikki liikenne keskeytettiin. Liikennöinti aloitettiin uudelleen joulukuussa 2004, jolloin Awair toimi AirAsian yhteistyökumppanina. Awair vaihtoi nimensä Indonesia AirAsiaksi 1. joulukuuta 2005. == Onnettomuudet == 28\. joulukuuta 2014 Indonesian Surabayasta Singaporeen matkalla ollut Indonesia AirAsian lento 8501 menetti yhteyden lennonvalvontaan lentäessään Jaavanmeren yläpuolella. Ennen yhteyden katkeamista lentokone oli pyytänyt lupaa poiketa suunnitellusta reitistä sääolosuhteiden vuoksi. Lennolla oli 155 matkustajaa ja 7 miehistön jäsentä . == Lähteet == Luokka:Indonesialaiset lentoyhtiöt Luokka:AirAsia
Mehmed Raşid pašša

Mehmed Raşid pašša (1824 – 15. kesäkuuta 1876) oli Osmanien valtakunnan ulkoministeri 1875–1876. Hän osallistui 30. toukokuuta 1876 vallankaappaukseen, joka suisti sulttaani Abdülaziz I:n valtaistuimelta ja asetti tilalle Murat V:n. Mehmed Raşid pašša lukeutui Tanzimat-uudistuksia ajaneisiin reformatisteihin ja vallankaappauksen keskushenkilöihin. ==Kuolema== Vallankaappauksen yhteydessä kuolleen sulttaanin Abdülazizin lanko, armeijan upseeri Çerkes Hasan katsoi sukua koskevia kunniakäsityksiään loukatun. Hän oli myös menettänyt vallankaappauksen johdosta runsaasti henkilökohtaista valtaa ja piti erityisesti Mehmed Raşid paššaa syyllisenä sotaministeri Hussein Avni paššan ja meriministeri Kayserili Ahmed paššan ohella. 15. kesäkuuta 1876 joukko vallankaappaukseen osallistuneita virkamiehiä ja ministereitä osallistui salkuttoman ministeri Mithat paššan kotona pidettyyn kokoukseen. Myöhään illalla raskaasti aseistautunut Çerkes Hasan tunkeutui kokoukseen ja surmasi joukon virkamiehiä ja henkilökuntaa haavoittaen useita. Mehmed Raşid pašša oli yksi attentaatissa surmansa saaneista. Luokka:Osmanien valtakunnan poliitikot Luokka:Ulkoministerit Luokka:Paššat Luokka:Turkkilaiset henkirikosten uhrit Luokka:Vuonna 1824 syntyneet Luokka:Vuonna 1876 kuolleet
Västra Nylands folkhögskola

Västra Nylands folkhögskola on suomenruotsalainen kansanopisto Karjaalla Raaseporin kaupungissa. VNF on perustettu vuonna 1905, mutta nykyisellä paikallaan opisto on ollut vasta vuodesta 1978 lähtien. == Opiskelu == Opintolinjoilla, jotka kestävät vuoden verran, opiskelee vuosittain noin 150 opiskelijaa. Opetus on pääosin ruotsiksi, mutta myös suomea ja englantia käytetään. VNF tekee yhteistyötä Suomessa Åbo Akademin kanssa. Ulkomainen tärkein yhteistyökumppani on Englannissa sijaitseva University for the Creative Arts. Koululla voi opiskella taideaineita, kieliä ja oikeus- sekä luonnontieteellisiä aineita. Opistolla järjestetään myös lyhytkursseja ja avoimen yliopiston kursseja. Päärakennuksen läheisyydessä on asuntola opiston opiskelijoille. ==Lähteet== == Aiheesta muualla == http://www.vnf.fi/aloitussivu/ Luokka:Suomen ruotsinkieliset kansanopistot Luokka:Karjaa
Vahid Hambo

Vahid Hambo (s. 3. helmikuuta 1995 Helsinki) on suomalainen jalkapalloilija, joka edustaa Kolmosessa pelaavaa Vantaan Jalkapalloseuraa. Hambo on pelipaikaltaan hyökkääjä. == Ura == Hambo on Helsingin Jalkapalloklubin kasvatti. Hän pelasi ensimmäisen miesten ottelunsa 16-vuotiaana 19. lokakuuta 2011 HJK:n kakkosjoukkueessa Klubi 04:ssä, kun se hävisi Kakkosen nousukarsintaottelussa BK-46:lle 0–1. Hambo tuli ottelussa kentälle 82. minuutilla Miro Olsonin tilalle.Klubi-04 vs. BK-46 – 19 October 2011. Soccerway. Elokuussa 2012 italialainen Sampdoria teki Hambon kanssa nelivuotisen sopimuksen. Hänen siirtosummansa oli lehtitietojen mukaan yli 150 000 euroa. Italiassa hän kärsi loukkaantumisista ja esiintyi Sampdorian riveissä vain alle 20-vuotiaiden Campionato Primavera -sarjassa. Heinäkuussa 2014 Sampdoria purki Hambon sopimuksen. Tämän jälkeen hän siirtyi loppukauden ajaksi Ykkösessä pelanneen Tampereen Ilveksen riveihin. Joulukuussa 2014 Hambo teki kaksivuotisen sopimuksen Veikkausliigassa pelaavan FC Interin kanssa. Ensiesiintymisensä pääsarjatasolla hän teki sarjan toisella kierroksella 19. huhtikuuta 2015, kun Inter voitti kotonaan Ilveksen 3–1. Hambo teki ottelussa kaksi maalia. Heinäkuussa 2015 Hambo siirtyi kaksivuotisella sopimuksella Englannin mestaruussarjassa pelaavaan Brighton & Hove Albioniin. Tammikuussa 2020 Hambo palasi pelaamaan kaudeksi 2020 takaisin Suomeen tehtyään 1+1-vuotisen sopimuksen FC Lahden kanssa. Hän vaihtoi kuitenkin yhden kauden jälkeen seuraavaan eli viidenteen Veikkausliigaseuraan IFK Mariehamniin kaudeksi 2021. Siihen mennessä Hambo oli pelannut viisi kautta Veikkausliigaa ja 56 veikkausliigaottelua ja tehnyt niissä 13 maalia. Keväällä 2023 hän ilmoitti lopettavansa ammattilaisuransa jalkapalloilijana. Hän oli lopettaessaan vain 28-vuotias. Hän kärsi urallaan useista loukkaantumisista. Hän teki kuitenkin paluun Kolmosessa pelaavaan Vantaan Jalkapalloseuraan elokuussa 2023. == Yksityiselämä == Hambon vanhemmat ovat Bosniasta. He tulivat Suomeen sotaa pakoon vuonna 1994. Hänellä on myös Bosnia-Hertsegovinan passi. Hambo on naimisissa Julia Hambon kanssa ja heillä on kaksi yhteistä lasta. == Saavutukset == * Veikkausliigan kuukauden pelaaja: huhtikuu 2015 == Lähteet == == Aiheesta muualla == *Vahid Hambon tilastot Suomen Palloliiton sivuilla Luokka:Suomalaiset jalkapalloilijat Luokka:Vuonna 1995 syntyneet Luokka:Elävät henkilöt
Teen Anguish Volume One

Teen Anguish (Volume One) on kokoelma-albumi vuodelta 1979 yhdysvaltalaisen The Dixie Cups -naislauluyhtyeen tuotannosta. Alaotsikkona on "eli 11 syytä miksi the Dixie Cups elää ikuisesti". Albumin kappaleet ovat ajalta 1964–65, jolloin yhtye oli Jerry Leiberin ja Mike Stollerin perustaman Red Bird -levy- yhtiön palveluksessa. Tuottajat ovat Jeff Barry, Ellie Greenwich ja George "Shadow" Morton. Uusintajulkaisun levy-yhtiö on englantilainen Charly Records. Charly Music Ltd:n osoite on ollut 9, Beadon Road, London W6 0EA. Kokoelman on laatinut Robin Katz, jonka kerrotaan yhä suutelevan Gerry Goffinin kuvaa joka ilta. Albumin kansiteksti on laadittu kahden 16-vuotiaan teinitytön välisen puhelinkeskustelun muotoon. Tapahtumapaikka on Yhdysvallat ja aika 1960-luvun puoliväli. Puhelinsoiton saa Mel(anie), joka on ollut poissa koulusta vihurirokon vuoksi. Keskustelussa tulevat esille tämän albumin kappaleet sekä lisäksi Dixie Cupsin kappaleet "True True Love" ja "Ain’t That Nice". Mainitaan myös muita ajankohtaisia musiikintekijöitä: The Beatles, Lovin’ Spoonful, The Four Tops, Dusty Springfield, The Young Rascals, Paul McCartney, Cher, The Turtles, Bob Dylan, The Rolling Stones, Brian Jones ja George Harrison. Puhelun soittaja on ollut kotibileissä ja puheeksi tulevat myös yhteiset tuttavat ja heidän ihmissuhteensa. == Kappaleet == Kappaleen "Thankyou Mama, Thankyou Papa" nimi esiintyy myös muodossa "Thanks Mama Thanks Papa". Musiikkikustantaja on Carlin Music Corp, paitsi "All Grown Upin" osalta Carrie Music Ltd ja "Wrong Directionin" osalta Copyright Control. == Listasijoitukset == Singlenä julkaistujen kappaleiden sijoitukset (#) Yhdysvalloissa R&B-listalla;: Kappale Sijoitus Little Bell #51 Chapel of Love #1 Iko Iko #20 Gee the Moon’s Shining Bright #102 People Say #12 == Lähteet == * The Dixie Cups LP Teen Anguish Volume One (Charly Records CRM 2004) 1979 ===Viitteet=== == Aiheesta muualla == * Luokka:Vuoden 1979 kokoelma-albumit Luokka:Yhdysvaltalaiset popalbumit
Aurore-luokka (sukellusvene)

Aurore-luokka oli Ranskan merivoimien sukellusveneluokka () toisessa maailmansodassa. Osa veneistä joutui Ranskan antautuessa Saksan laivastolle. Näistä pääosa oli edelleen valmisteilla. Veneistä viisi valmistui vasta sotatoimien päätyttyä ja ne palvelivat Ranskan merivoimissa 1960-luvulle. Andromède, Artémis ja Créole varustettiin GUPPY siivekkein ja snorkkelein. == Alukset == Aurore-luokan sukellusveneetsous-marin.france.pagesperso- orange.fr/Sous-marins Nimi Telakka Kölinlasku Vesille Valmis Kohtalo Aurore Arsenal de Toulon 1. syyskuuta 1936 26. heinäkuuta 1939 20. kesäkuuta 1940 miehistönsä upottama Toulonissa 27. marraskuuta 1942 Créole Chantiers et Ateliers Normand, Le Havre 29. elokuuta 1938 9\. heinäkuuta 1945 8. kesäkuuta 1940 3\. toukokuuta 1946 1. huhtikuuta 1949 poistettu palveluksesta sekä 18. kesäkuuta 1940 että 10. toukokuuta 1962 Bayadère Normand 29. elokuuta 1938 8. kesäkuuta 1940 ei romutettu 1940 Favorite Rouen 29. heinäkuuta 1938 5. marraskuuta 1941 5. marraskuuta 1942 (UF-2) Saksan valtaama 1941 UF-2 miehistönsä upottama 1945 Africaine Rouen 1. syyskuuta 1938 7. joulukuuta 1946 1. tammikuuta 1950 Saksan valtaama 1941 UF-1 romutettu 1963 Astrée Nantes Saksan valtaama 1941 UF-3 poistettu alusluettelosta 1965 Andromède Nantes romutettu 1965 Antigone Chalon-sur-Saône ei romutettu 1940 Andromaque Rouen ei romutettu 1940 Artémis Le Havre romutettu 1967 Armide Rouen ei romutettu 1940 Hermione (Q211) Le Havre ei ei romutettu ennen vesillelaskua Gorgone (Q212) Le Havre ei ei romutettu ennen vesillelaskua Clorinde (Q213) Nantes ei ei romutettu ennen vesillelaskua Cornélie (Q214) ei ei ei ei koskaan edes aloitettu ==Lähteet == * * * === Viitteet === *
FS Fulmar (P740)

Fulmar (runkonumero P740) on Ranskan laivaston vartiolaiva. == Hankinta == Lokakuussa 1996 Ranskan merivoimat lunasti Boulognessa SOCARENAMin vuonna 1991 valmistaman Jonathanin, jonka LNI ja DCN Lorient muuttivat lokakuusta 1996 kesäkuuhun 1997 vartiolaivaksi. Se otettiin palvelukseen 28. lokakuuta 1997.Marine Nationale - Fulmar == Palvelus == Alus oli 2014 Saint-Pierre ja Miquelonille. == Lähteet == Luokka:Ranskan laivaston sotalaivat
Athos-luokka

Athos-luokka on Ranskan laivaston kahden vartiolaivan () muodostama alusluokka, jonka aluksia käytetään kalastusalueen valvontaan, etsintä- ja pelastuspalveluun sekä Ranskan talousalueen valvontaan Bayonnessa. == Alukset == Athos-luokan vartioaluksetMarine Militaire Nimi Telakka Kölinlasku Vesille Palvelukseen Kohtalo Athos Chantier naval de l'Esterel, Cannes 1978 20. marraskuuta 1979 14. maaliskuuta 1980 palveluksesta 8. joulukuuta 2022 Aramis Chantier naval de l'Esterel, Cannes 1979 9. syyskuuta 1980 29. tammikuuta 1981 palveluksesta 8. joulukuuta 2022 == Lähteet == *
Jukka Leinonen

Jukka Leinonen (s. 1962) on Telenor-konsernin Nordic Clusterin johtaja. Sitä ennen hän toimi DNA:n toimitusjohtajana. Koulutukseltaan Leinonen on diplomi- insinööri. == Ura == Leinonen on työskennellyt ICT-alalla eri asemissa yli 25 vuotta. DNA:n toimitusjohtajana hän toimi elokuusta 2013 syksyyn 2021. Leinonen tuli DNA:n palvelukseen vuonna 2010, jolloin hän aloitti DNA:n yritysliiketoiminnan johtajana. Ennen DNA:ta Leinonen työskenteli tietoliikennealalla useissa yritysliiketoiminnan myynti-, markkinointi- ja tuotehallintatehtävissä vuodesta 1995 lähtien. Leinonen on toiminut muun muassa Soneralla Yritysverkot Oy/Sonera Solutions Oy:n toimitusjohtajana ja TeliaSoneralla yrityspalveluiden myynnin ja tuotehallinnan johtotehtävissä. Syksyllä 2021 Leinonen siirtyi Telenor-konsernin Nordic Clusterin johtajaksi. == Luottamustehtävät == Leinonen on hallituksen jäsen Palvelualojen Työnantajien PALTAssa ja Tietoliikenteen ja tietotekniikan keskusliiton FiCom ry:ssä. == Vapaa-aika ja perhe == Leinonen harrastaa korjausrakentamista ja kalastusta. Hän asuu vaimonsa kanssa Kajaanissa ja heillä on kolme lasta, kaksi poikaa ja tytär. ==Lähteet== Luokka:Suomalaiset yritysjohtajat Luokka:Vuonna 1962 syntyneet Luokka:Elävät henkilöt Luokka:DNA (yritys)
FS Dupuy de Lôme (A759)

Dupuy de Lôme (runkonumero A759) on Ranskan laivaston viestiliikenteen seurantaan suunniteltu alus (). == Valmistus == 122 miljoonan euron tilaus tehtiin Thaleksen ja Compagnie Maritime Nantaiselle. Köli laskettiin 1. joulukuuta 2002 Royal Niestern Sanderin telakalla Gröningenissä Alankomaissa. Se laskettiin vesille 27. maaliskuuta 2004. Aluksen runko siirrettiin Seyne- sur-Mariin varustettavaksi tammikuussa 2005, jossa Thaleksen toimittama elektroniikka asennettiin. Alus otettiin palvelukseen 23. kesäkuuta 2006 Brestissä.netmarine.net Aluksen varustuksena on kaksi DRBN-38 tutkaa ja ARBR-21 valvontalaitteisto.Marine Militaire Dupuy de Lôme == Palvelus == Alus oli palveluksessa 2014. == Lähteet == Luokka:Ranskan laivaston apualukset
MØ

Karen Marie Ørsted (s. 13. elokuuta 1988), tunnetaan paremmin nimellä MØ (lausuttuna mö), on tanskalainen laulaja-lauluntekijä. Hän syntyi Odensessa ja häntä on verrattu lukuisiin electropop-artisteihin, kuten Grimesiin ja Twin Shadow’hun. Sen lisäksi että taiteilijanimi MØ viittaa hänen toisen nimensä ja sukunimensä etukirjaimiin, se myös tarkoittaa tanskaksi neitoa ja neitsyttä. Marraskuussa 2014 MØ voitti Danish Music Awardsissa neljä palkintoa vuoden läpimurtoartistina ja vuoden sooloartistina sekä vuoden levytyksestä ja vuoden musiikkivideosta. == Diskografia == === Albumit === * No Mythologies to Follow (2014) === EP:t === * Bikini Daze (2014) === Singlet === Johtavana artistina * Glass (2013) * Pilgrim (2013) * Waste of Time (2013) * XXX 88 (mukana Diplo) (2013) * Don't Wanna Dance (2014) * Say You'll Be There (2014) * Walk This Way (2014) * Kamikaze (2015) * Final Song (2016) * Drum (2016) * Don't Leave (mukana Snakehips) (2017) * Nights with You (2017) * When I Was Young (2017) * Nostalgia (2018) * Sun in Our Eyes (mukana Diplo) (2018) Vierailevana artistina * One More (Elliphant mukana MØ) (2014) * Beg for It (Iggy Azalea mukana MØ) (2014) * Lean On (Major Lazer & DJ Snake mukana MØ) (2015) * Cold Water (Major Lazer mukana Justin Bieber ja MØ) (2016) * 9 (After Coachella) (Cashmere Cat mukana MØ) (2017) * Get It Right (Diplo mukana MØ) (2017) * We Are... (Noah Cyrus mukana MØ) (2018) * Stay Open (Diplo mukana MØ) (2018) == Lähteet == == Aiheesta muualla == * https://www.momomoyouth.com/ Luokka:Tanskalaiset muusikot Luokka:Tanskalaiset pianistit Luokka:Vuonna 1988 syntyneet Luokka:Elävät henkilöt
Reclassified

Reclassified on australialaisräppäri Iggy Azalean uusintapainos hänen The New Classic-debyyttialbumista. Sen julkaisi kansainvälisesti Virgin EMI Records ja Yhdysvalloissa Def Jam Recordings 21. marraskuuta 2014. Alkuperäisjulkaisua seitsemän kuukautta myöhemmin julkaistuna Reclassified sisältää viisi uudelleennauhoitettua kappaletta. Azalea ilmoitti uudelleenjulkaisustaan Instagram-päivityksessään, jossa näkyy albumin kansikuva. "Reclassified" tuli saataville ennakkotilattavana 25. lokakuuta 2014 ja sen ensimmäinen single Beg For It julkaistiin Yhdysvalloissa digitaalisesti ladattavana samana päivänä. == Kappaleet == # # # # # # # # # # # # == Arvostelut == * Allmusic: Allmusic review * New York Daily News: New York Daily News == Lähteet == Luokka:Vuoden 2014 albumit Luokka:Iggy Azalean albumit
Beg for It (Iggy Azalean kappale)

Beg for It on australialaisräppäri Iggy Azalean kappale, jolla vierailee kappaleen sanat esittävä tanskalaislaulaja MØ. Se julkaistiin hänen debyyttialbuminsa uudelleenjulkaisun, Reclassifiedin johdantosinglenä 24. lokakuuta 2014. Kappaleen sanoitti Azalea ja sen hokeman puolestaan Charli XCX, samalla kun tuotannosta vastasivat The Invisible Men ja The Arcade. ==Lähteet== Luokka:Vuoden 2014 kappaleet Luokka:Iggy Azalean kappaleet
Alinen Piimäsjärvi

Alinen Piimäsjärvi on Pirkanmaalla Sastamalan Kärppälässä Piimäsjärvenmaalla sijaitseva järvi. == Maantiede == Alisen Piimäsjärven pinta-ala on 3,7 hehtaaria, ja avoveden alueen pituus on 420 metriä ja leveys 260 metriä. Se on muodostunut varsin tasaiselle savikolle Kartanonvuoren ja Hultankallion luoteispuolelle. Järvi kuuluu kosteikkoon, jonka pituus on 800 metriä ja leveys 600 metriä. Järven rantaviiva on 1,1 kilometriä pitkä ja ranta on pääosin moreeni- ja kalliopohjaista metsämaastoa sekä peltomaata. Kartanovuoren eteläpuolella sijaitsee Ylinen Piimäsjärvi. Ympäröivä kylä on nimeltään Piimäsjärvenmaa, jonka asutus ei tule aivan Piimäsjärven lähelle. == Vesistösuhteita == Alinen Piimäsjärvi sijaitsee Kokemäenjoen vesistössä (vesistöaluetunnus 35) Kokemäenjoen alueen (35.1) Kuloveden alueella (35.13), jonka Piimäsjärven valuma-alueeseen (35.136) se kuuluu. Järveen eli suolle laskee kolme tulo-ojaa, joista yksi on Ylisen Piimäsjärven laskuoja. Kosteikon luusua sijaitsee sen koillisrannalla, josta alkaa lyhyt laskuoja Viiterinojaan, joka muuttuu alajuoksulla Kärppälänjoeksi. Järven vedenpinnan korkeus on 86,8 metriä mpy. == Historia == Vuoden 1856 Kalmbergin kartastossa järven nimi kirjoitettiin "Alanen Piimäsjärvi". Sen vedenpinnan korkeutta on laskettu vuonna 1867. Nykyään järvi on hyvin matala ja sen vesikasvillisuus on tiheää. Ennen laskemistaan järvi oli suurempi kuin Ylinen Piimäsjärvi ja sillä oli kolme lahtea, jotka työntyivät koilliseen, kaakkoon ja lounaaseen. Lahdet vastasivat nykyisen kosteikon kolme haaraa. Järven mittoja voidaan arvioida Kalmbergin kartastosta vertaamalla kartan mittoja sen mittakaavaan. Mikäli kartta on piirretty oikein, olisi järvi ollut koillis-lounas- suunnassa 1,4 kilometriä ja kaakkois-koillissuunnassa 1,2 kilometriä pitkä. Vuonna 1930 julkaistussa Tyrvään seudun taloudellisessa kartassa järven vesialue ja koskeikko vaikuttavat olevan samanlaiset kuin nykyään . Vuonna 1961 julkaistussa peruskartassa on kosteikon reunoille merkitty rakennuksia, jotka voivat olla heinäniittyjen heinälatoja . == Lähteet == Luokka:Piimäsjärven valuma-alue Luokka:Karkun järvet
Ylinen Piimäsjärvi

Ylinen Piimäsjärvi on Pirkanmaalla Sastamalan Kärppälässä Piimäsjärvenmaalla sijaitseva järvi. == Maantiede == Ylisen Piimäsjärven pinta-ala on 21,0 hehtaaria ja sen pituus on 950 metriä ja leveys 250 metriä. Järvi on muodostunut Männistönvuoren ja Kartanonvuoren väliseen painaumaan. Männistönvuoren kaltevat rinteet putoavat suoraan veteen, mutta muualla ovat rannat alavaa peltomaata. Järven rantaviiva on 2,4 kilometriä pitkä ja ranta on puoliksi moreeni- ja kalliopohjaista metsämaastoa ja puoliksi peltomaata. Peltoiset rannat viettävät kohti järveä ja kauempana rannoista sijaitsee yksi maatila ja rantaviivalle on rakennettu 12 vapaa-ajan asuntoa. == Vesistösuhteita == Ylinen Piimäsjärvi sijaitsee Kokemäenjoen vesistössä (vesistöaluetunnus 35) Kokemäenjoen alueen (35.1) Kuloveden alueella (35.13), jonka Piimäsjärven valuma-alueeseen (35.136) se kuuluu. Järven luusua sijaitsee järven koillisrannalla, josta saa alkunsa 700 metriä pitkä laskuoja Aliseen Piimäsjärveen. Järven vedenpinnan korkeus on 90,7 metriä ja Alisella Piimäsjärvellä 86,8 metriä mpy., joten laskuojalle kertyy pudotusta 3,9 metriä. == Historiaa == Vuosina 1855–1856 valmistuneessa Kalmbergin kartastossa on Ylisen Piimäsjärven rantoja raivattu niittymaiksi. Järven eteläpuolelle on merkitty torppa ja sille joitakin peltomaita.. Vuonna 1930 julkaistussa Tyrvään seudun taloudellisessa kartassa ovat itäpuolen peltomaat laajentuneet useiden maatilan peltoaukeaksi . Vuonna 1961 julkaistussa peruskartasta huomaa, ettei seudun kehityksessä ole tapahtunut suuria muutoksia.. == Lähteet == Luokka:Karkun järvet Luokka:Piimäsjärven valuma-alue
Korvalammi (Kärppälä)

Korvalammi, tai myös Karvalammi, on Pirkanmaalla Sastamalan Kärppälässä Jokipohjassa sijaitseva järvi. == Maantiede == Järven pinta-ala on 0,93 hehtaaria ja sen pituus on 200 metriä ja leveys 90 metriä. Järveen ei laske ojia. Sen luusua sijaitsee järven itärannalla, josta saa alkunsa 600 metriä pitkä laskuoja Viiterinojaan, joka muuttuu alajuoksulla Kärppälänjoeksi. Järven rantaviiva on 0,43 kilometriä pitkä ja ranta on pääosin moreeni- ja kalliopohjaista metsämaastoa. == Vesistösuhteita == Järvi sijaitsee Kokemäenjoen vesistössä (vesistöaluetunnus 35) Kokemäenjoen alueen (35.1) Kuloveden alueella (35.13), jonka Piimäsjärven valuma-alueeseen (35.136) se kuuluu. Maaston korkeuseroista johtuu, että ympäristön vesi huuhtoituu järveen. Järven vedenpinnan korkeus on 69,8 metriä mpy.. == Historiaa == Vuonna 1930 julkaistussa Tyrvään seudun taloudellisessa kartassa järvi on jo kokonaan peltomaiden ympäröimä . Tilanne on samanlainen vuonna 1961 julkaistussa peruskartassa . == Lähteet == Luokka:Karkun järvet Luokka:Piimäsjärven valuma-alue